

**POZIV ZA DOSTAVU PONUDA ZA PREDMET NABAVE:**

**Nabava plina**

**Evidencijski broj nabave: BN-77-2024/K**

**Izmjena I.**

U Bjelovaru, studeni 2024.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo

6. Ostale odredbe

 Obrazac 1. Ponudbeni list

 Obrazac 2. Izjava o dostavi jamstva za uredno ispunjenje ugovora

 Obrazac 3. TROŠKOVNIK (Nabava plina)

Naručitelj Komunalac d.o.o. Bjelovar, Ferde Livadića 14a 43000 Bjelovar, objavljuje Poziv za dostavu ponuda za predmet nabave: **Nabava plina.** Sukladno članku 12. ZJN 2016 za nabavu roba, radova i usluga iz Plana nabave manju od 26.540,00 eura bez PDV-a odnosno 66.360,00 eura bez PDV-a (tzv. Jednostavna nabava) Naručitelji nisu obvezni provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

U skladu sa Pravilnikom o provođenju postupka jednostavne nabave naručitelj **Komunalac d.o.o. Bjelovar, Ferde Livadića 14a, OIB 27962400486** pokreće postupak nabave robe: **Nabava plina,** te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

*1.1. Naručitelj*

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-107

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: nabava@komunalac-bj.hr

*1.2. Osoba ili služba zadužena za kontakt:*

 Sve informacije vezano na predmet nabave Ponuditelji mogu dobiti na adresi Naručitelja:

* Mateja Sokolović mag. oec.

Tel: 043/622-107, e-mail: nabava@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom, telefaksom ili elektroničkom poštom (e-mail).

*1.3. Evidencijski broj nabave*

BN-77-2024/K

*1.4. Popis gospodarskih subjekata s kojima je naručitelj u sukobu interesa* temeljem članka 76. do članka 80. Zakona o javnoj nabavi (Narodne novine 120/2016)

 Temeljem članka 76. do članka 80. Zakona o javnoj nabavi (NN 120/2016), naručitelj Komunalac d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* BTC d.o.o., Bjelovar
* PIŠTA TRANSPORTI, prijevoznički obrt, vl. Dragan Piščević

*1.5. Vrsta postupka nabave*

Jednostavna nabava koja je izuzeta od primjene odredaba Zakona o javnoj nabavi.

*1.6. Procijenjena vrijednost nabave*

Procijenjena vrijednost nabave je 21.000,00 eura bez PDV-a.

*1.7. Navod provodi li se elektronička dražba*

Ne provodi se.

**2. PODACI O PREDMETU NABAVE**

*2.1. Predmet nabave*

Prirodni zemni plin premaZakonu o tržištu plina (NN br. 18/18, 23/20), i Opći uvjeti za opskrbu prirodnim plinom - Prilog 1. (NN br. 50/18, 88/19, 39/20, 100/21, 103/22, 68/23) propisuju standardnu kvalitetu prirodnog plina.

Tehničke specifikacije, količina i troškovnik

* Prirodni plin je plinska smjesa ugljikovodika, koju uglavnom sačinjava metan, kvalitete određene u Općim uvjetima za opskrbu prirodnim plinom (NN broj: 50/18, 88/19, 39/20, 100/21, 103/22, 68/23).
* Standardna kvaliteta plina određena kemijskim sastavom (volumni udio %):

 - Metan (CH4) minimalno 85%,

 - Etan (C2H6) maksimalno 7%,

 - Propan (C3H8) i viši ugljikovodici maksimalno 6%,

 - Dušik (N2) ugljični dioksid (CO2) i drugi inertni plinovi maksimalno 7% i

 - donje ogrjevne vrijednosti Hd minimalno 33.385,35 kJ/Sm3.

* Sve vrijednosti odnose se na obujam plina od 1 Sm3 pri standardnom stanju u kojem apsolutni tlak plina 101.325 Pa (1,01325 bar) i temperatura plina 288,15K (15oC).u skladu sa troškovnikom u Prilogu.

*2.2. Količina predmeta nabave*

Količina predmeta nabave je okvirna i specificirana je u Troškovniku koji su sastavni dio ovog poziva na dostavu ponude.

Stvarna nabavljena količina robe na temelju sklopljenog ugovora o javnoj nabavi može biti veća ili manja od okvirne količine uzimajući u obzir čl. 314-321 ZJN 2016 i Pravilnik o dokumentaciji o nabavi te ponudi u postupcima javne nabave članak 4.

*2.3. Troškovnik*

Ponuditelj mora ponuditi cjelokupnu količinu iz Troškovnika koja se traži u nadmetanju.

Ponuditelj je dužan ponuditi i isporučiti predmetnu robu na način da ista odgovara svim uvjetima koji su navedeni u Pozivu za dostavu ponuda. Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i cijene stavke.

*2.4.Mjesto isporuke robe*

Mjesta isporuke su mjerna mjesta Naručitelja navedena u troškovniku.

*2.5. Rok isporuke*

**Svakodnevno po potrebi Naručitelja.**

Datum početka primjene ugovora je od 01.01.2025. godine.

Ugovor o opskrbi plinom sklapa se na rok od 365 dana od dana početka primjene ugovora odnosno do 31.12.2025.godine.

Za svaki dan zakašnjenja sa isporukom predmeta nabave plaćaju se penali. U slučaju da ponuditelj ne isporuči naručitelju robu na svojim prodajnim mjestima ponuditelj plaća penale i to 5‰ na vrijednost ugovora za svaki dan zakašnjenja sa isporukom, a najviše 10% od iznosa vrijednosti ugovora. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

Isporuka robe potvrđuje se potpisom transportnog dokumenta, a u slučaju skrivene mane isporučene robe naručitelj ima pravo reklamacije u roku od šest mjeseci.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Ovim dokazom ponuditelj mora dokazati da je registriran za obavljanje poslova, tj. djelatnosti koja je predmet nabave.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

***Navedeni dokaz ne smije biti stariji više od tri mjeseca od dana početka postupka javne nabave.***

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

***Potvrda ne smije biti starija od dana početka postupka javne nabave.***

3.3. Ovlaštenje za obavljanje djelatnosti ili članstvo u određenoj organizaciji potrebno za izvršenje određenog ugovora u državi natjecatelja ili ponuditelja.

***Važeća dozvola Hrvatske energetske regulatorne agencije (HERA) za djelatnosti opskrbe plinom***.

**4. PODACI O PONUDI**

*4.1. Sadržaj i način izrade ponude*

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja Obrazac-1)

b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjava o dostavi jamstva

 e) Potpisan prijedlog ugovora

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

*4.2. Način dostave ponuda i/ili izmjena/dopuna ponuda*

Ponuda se može dostaviti u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

**“ Nabava plina "**

**BN-77-2024/K**

**"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, **~~29.11.2024.~~ 05.12.2024. godine do 10:00 sati**. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

*4.3. Dopustivost alternativnih ponuda*

Nisu dopuštene alternativne ponude.

*4.4. Cijena ponude*

Ponuditelj je dužan ponuditi sve zahtijevane stavke iz Ponudbenog Troškovnika u prilogu ovog Poziva za dostavu ponude.

Ponuda se izrađuje po sustavu iskaza jediničnih cijena za sva obračunska mjesta naručitelja bez poreza na dodanu vrijednost, u eurima u skladu s opisima stavaka iz Ponudbenog Troškovnika. U Troškovniku je potrebno jedinične cijene zbrojiti i iskazati sveukupnu cijenu koštanja opskrbe prirodnim plinom.

Cijena ponude mora biti iskazana u apsolutnom iznosu. U cijenu ponude bez poreza na dodanu vrijednosti (PDV) (zbroj svih ukupnih cijena stavki) moraju biti uračunati svi troškovi i popusti. Cijena ponude u koloni 5 Troškovnika su fiksne za vrijeme trajanja ugovora. Naručitelj prihvaća promjenjivost cijene za vrijeme trajanja ugovora ako je ona uzrokovana zakonskim i podzakonskim propisima kako je navedeno u troškovniku.

Cijena ponude mora u potpunosti pokriti sve troškove koji su potrebni za uspješnu isporuku predmetne robe, uz zadovoljavanje svih uvjeta iz Poziva za dostavu ponuda, te se formira kao FCO lokacije Naručitelja.

Ponuditelj dostavlja ponudu s cijenom u eurima. Cijena ponude piše se brojkama i izražava za cjelokupni predmet nabave.

Ukupnu cijenu ponude čini cijena ponude s porezom na dodanu vrijednost.

Obveza iskazivanja poreza na dodanu vrijednost ne odnosi se na inozemne ponuditelje, sukladno odredbama Zakona o porezu na dodanu vrijednost, odnosno oporezivanja dobara pri uvozu prema mjestu odredišta. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu iz ovog Poziva za dostavu ponuda, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

*4.5. Kriterij za odabir ponude*

 Kriterij na kojem naručitelj temelji odabir ponude je najniža cijena.

*4.6. Jezik ponude*

Ponuda mora biti izrađena na hrvatskom jeziku i latiničnom pismu.

*4.7. Rok valjanosti ponude*

Rok valjanosti ponude je 60 (šezdeset) dana od krajnjeg roka za dostavu ponuda.

**5. JAMSTVA**

*5.1. Jamstvo za uredno ispunjenje ugovora za slučaj povrede ugovornih obveza*

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

*6.1. Datum, vrijeme i mjesto dostave ponuda i otvaranja ponuda*

Ponude se mogu dostaviti na navedeni naslov: Komunalac d.o.o., Ferde Livadića 14a, 43000 Bjelovar, sa naznakom Nabava plina BN-77-2024/K **do ~~29.11.2024.~~ 05.12.2024. godine do 10:00 sati**.**.**

Otvaranje ponuda nije javno.

*6.2. Rok donošenja odluke o odabiru*

Rok za donošenje odluke o odabiru iznosi 30 dana od dana isteka roka za dostavu ponude.

*6.3. Rok, način i uvjeti plaćanja*

Predujam isključen.

Naručitelji će isporučitelju plaćati prema mjesečno ispostavljenoj fakturi u roku od 30 dana.

Plaćanje se obavlja na žiro račun ponuditelja.

Od 01.07.2019. obvezni smo zaprimati e-račune s naznakom broja naše narudžbe i/ili broja ugovora.

*6.4. Troškovi ponude*

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

Prilog 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a OIB 27962400486**

**PREDMET NABAVE:** **Nabava plina, BN-77-2024/K**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje, potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

\*Ukoliko ponuditelj dio ugovora daje u podugovor isto je dužan navesti u ponudi (naziv podugovaratelja, adresa, kontakt podaci i dio koji se daje u podugovor) i za podugovaratelja dostaviti potrebne dokaze

\*\*Ako se radi o zajednici ponuditelja, sve podatke treba dostaviti za svakog člana zajednice ponuditelja uz naznaku u točci 8. člana zajednice ponuditelja koji je ovlašten za komunikaciju s Naručiteljem. Za upis članova zajednice ponuditelja u točci 1. potrebno je dodati redove

Obrazac 2

**PONUDITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi ***Komunalac d.o.o. 43000 Bjelovar, Ferde Livadića 14a OIB: 27962400486***

**Nabava plina**

**BN-77-2024/K**

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_